Indkvartering af nyankomne flygtninge 
Sagsfremstilling 
17.    Indkvartering af nyankomne flygtninge  
                                                                                                                        Åbent 
Sagsnr.: 326-2015-25277       J.nr.: 82.00.00            Zehnia Jeppesen.: 326-2015-153421 
  
[adresse] 
Jobcenter Kalundborg fremsætter ønske om frigivelse af de kommunale ejendomme beliggende Gunnar Overgaard 10 og 
Dybekær 12, Gørlev, til brug for den lovpligtige midlertidige indkvartering af nyankomne flygtninge. Midlertidig 
indkvartering kan i henhold til lovgivning ske i enten egne og/eller lejede boliger. Lignende konstruktioner er ultimo 
2014 og primo 2012 indgået på de kommunale ejendomme beliggende henholdsvis [adresse], Høng og 
Enggårdsvej 12D, [adresse]. Jobcenter Kalundborg oplyser dog, at indkvarteringen i disse bygninger ikke længere er 
tilstrækkeligt for at dække behovet i forhold til antal af nyankomne flygtninge. 
  
Jobcenter Kalundborg oplyser, at der som resultat af den manglede behovsdækning, sker en omkostningstung 
indkvartering hos eksterne parter. Jobcenter Kalundborg har således været nødsaget til at anvende Kalundborg 
Vandrehjem, hoteller mv., hvilket betyder, at flygtninge indkvarteres i relativt dyre lejemål og at enlige flygtninge ofte 
indkvarteres i alt for store boliger, hvilket medfører store udgifter for kommunen. 
  
Hvis kommunen anvender Gunnar Overgaard 10 og 12 til midlertidig indkvartering, frem for at indkvartere flygtninge på 
hoteller mv., vil kommunens udgifter til midlertidig indkvartering af flygtninge kunne reduceres med mellem 1.271.218 
og 2.025.507 mio. kr. årligt, jf. tabel 1, side 2. 
  
Når Udlændingestyrelsen har visiteret en flygtning til kommunen, og ansvaret dermed er overgået til 
Kommunalbestyrelsen, er kommunen forpligtet til at anvise flygtningen midlertidig bolig, indtil permanent bolig kan 
anvises, jf. Integrationslovens § 12. I 2015 er kommunen forpligtiget til at modtage 146 flygtninge, hvoraf der primo 
maj 2015 er modtaget de første 70 flygtninge. Jobcenter Kalundborg forventer yderligere 100 nye flygtninge i 2016. 
Der er derfor behov for en udvidelse af de eksisterende kommunale indkvarteringstilbud og en mere permanent og 
billigere løsning for midlertidig boligplacering af flygtninge.  
  
Dybekær 10 og 12, Gørlev vurderes at være velegnet til formålet. Ejendommene indeholder tilsammen 12 
selvstændige værelser, 2 kontorer (der vil kunne anvendes til værelser), 6 toiletter samt 2 mindre rum (til installering 
af vaskemaskine), 2 stuer, hvor der vil være mulighed for at etablere ekstra værelse i hver. Udover de 2 
hovedbygninger, forefindes en pavillon, som dog ikke vil kunne inddrages til beboelsesformål.  
I alt således 14 værelser, 6 toiletter med brusebad og mulighed for at etablerer yderligere 2 værelse i stuearealerne.  
  
Jobcenter Kalundborg oplyser, at ville anvende ejendommen til midlertidig indkvartering af maksimalt 4 familier med 
1 til 2 børn  og 5 enlige personer eller alternativt til 14 enlige personer. Jobcenter Kalundborg oplyser, at der vil være 
en klar overvægt at enlige personer.  
  
Ejendommene er i Kommuneplan 2013-2024 beliggende i rammeområde G1.B08, som er udlagt til boligområde. 
Området er ikke omfattet af lokalplan. Hovedbygningerne er i BBR registreret som døgninstitutioner fra 1989 med 
hver et samlet boligareal på 256 m2 eller i alt 512 m2. Hertil kommer pavillonen samt mindre udhuse. Det tilhørende 
grundareal udgør i henhold til tingbogen 2.647 m2. 
  
Administrationen oplyser, at ændret anvendelse som udgangspunkt medfører byggesagsbehandling med tilknyttede 
myndighedskrav og omkostninger til indfrielse af disse. I den konkrete sag vil inddragelse af hovedbygningerne til 
formålet ikke medføre større myndighedskrav. En mindre renovering af de eksisterende forhold forventes ikke at 
medføre krav til byggetilladelsen. Renoveringsomfanget er dog afgørende for, hvorvidt der udløses myndighedskrav, 
med de dertil hørende omkostninger til følge, og udbedringsarbejder vil derfor blive udført indenfor rammer, som ikke 
medfører krav om byggesagsbehandling. Administrationen oplyser dog, at der ved en ekstensiv brug til indkvartering 
af familier (mange personer) kan forventes myndighedskrav om etablering af automatisk ventilationssystem, som 
udgør en ikke uvæsentlig omkostning. Jobcenter Kalundborg oplyser, at der vil være en klar overvægt at enlige 
personer og der forventes således ikke udgifter til ventilationskrav. 
  
Administrationen oplyser, at der ud over byggesagsgebyr udelukkende forventes udgifter til de mere kosmetiske 
indvendige vedligeholdelsesarbejder, herunder malerarbejder. Udgifterne afholdes indenfor Jobcenter [adresse] 
egen ramme ligesom den fremadrettede indvendig vedligeholdelse afholdes af Jobcenter Kalundborg. 
Forbrugsafhængige forhold samt øvrige driftsomkostninger afholdes ligeledes af Jobcenter Kalundborg og 
finansieres gennem lejeindtægten fra beboerne. Jobcenter Kalundborg afholder tillige øvrige udgifter i forbindelse 
med frigivelse og indflytning, herunder eventuelle indkøb af hårde hvidevarer m.m.   
  
Team Ejendom vurderer, at omkostningerne til udvendig vedligeholdelse vil være ca. 40% højere end normalt ved 
den påtænkte anvendelse, svarende til ca. kr. 19.000.  
  
Ved fuld udnyttelse af ejendommen vil kommunen i henhold til integrationsloven kunne opkræve beboerne en samlet 
husleje på kr. 27.565-29.708 pr. måned + forbrug afhængig af, om der er tale om enlige eller familier. Jobcentret vil 
have en månedlig driftsudgift i størrelsesordenen 6.500 kr. pr. måned til vedligeholdelse af grønne arealer, diverse 
materialekøb mv. Netto er der således en månedlig nettoindtægt på kr. 21.065-23.208 pr. måned eller kr. 252.780-
278.496 årligt for kommunen.  
  
Hvis kommune fx i stedet skal placere 14 enlige flygtninge på et vandrehjem, vil kommunen have en årlig nettoudgift 
på 2.184.000 kr. for kommunen (konto 5, Jobcenter). De økonomiske konsekvenser er sammenfattet i tabel 1 
nedenfor. 
  
  
BEHANDLING 
Tabel 1. Økonomiske konsekvenser ved de 2 modeller for indkvartering af 
flygtninge 
  
Flygtninge 
Flygtninge 
 
  
14 enlige 
4 familier og 5 
enlig 
 
  
(kr. årligt) 
(kr. årligt) 
 
  
  
  
 
Model 1: Kommunen anvender hotel mv. 
  
  
 
Årlig udgift til vandrehjem, hotel mv. 
2.184.000 
1.404.000 
 
Huslejebetaling fra beboerne 
-356.496 
-330.782 
 
Nettoudgift model 1 
1.827.504 
1.073.218 
 
  
  
  
 
Model 2: Kommunen anvender Gunnar Overgaard 10 og 
12 
  
  
 
Årlig udgift til kommunal bolig 
120.000 
120.000 
 
Udgift til grønne arealer  
45.000 
45.000 
 
Materialer/indvendig vedligehold + renovation 
33.000 
33.000 
 
Merudgifter udvendig vedligehold 
Huslejebetaling fra beboerne 
19.000 
-356.496 
19.000 
-330.782 
 
Nettoudgift model 2 
-139.496 
-113.782 
 
  
  
  
 
Forskel (mindreudgift årligt) 
2.025.507 
1.271.218 
 
Direktionen, Økonomiudvalget, Kommunalbestyrelsen. 
  
INDSTILLING 
Teknik- og udviklingsdirektøren samt arbejdsmarkedschefen indstiller, at Gunnar Overgaard 10 og 12, 4281 Gørlev frigives til 
Jobcenter Kalundborg.  
  
Teknik- og udviklingsdirektøren indstiller endvidere, at mindreforbruget (nettoudgift model 2) tilgår kassen.  
  
ØKONOMISKE KONSEKVENSER 
Udgifter til midlertidig indkvartering af flygtninge afholdes på konto 5 (fkt. 0.11) under Jobcentret. Mindreforbrug 
(nettoudgift model 2) tilgår kassen. 
Direktionens møde den 10. juni 2015: 
Direktionen vedtog at anbefale teknik- og udviklingsdirektøren samt arbejdsmarkedschefens indstilling. 
Økonomiudvalgets møde den 17. juni 2015: 
Udvalget vedtog at anbefale Direktionens indstilling. 
  
Bilag 
  
  
  
  
  
Kommunalbestyrelsens møde den 24. juni 2015: 
Kommunalbestyrelsen vedtog at godkende Økonomiudvalgets indstilling. 
Kortbilag 
326-2015-153852 
